|  |
| --- |
| **Objekta higiēniskais novērtējums** |
| Kuldīgā |

|  |
| --- |
| 28.07.2022 |

|  |
| --- |
| 1. **Objekta nosaukums:** Bērnu nometne “Vasaras stāsts 2022” (turpmāk tekstā – Objekts)
 |
| 1. **Objekta īpašnieks:** Nometnes organizētāja juridiskā persona: Talsu novada pašvaldība, reģistrācijas Nr. 90009113532, Kareivju iela 7, Talsi, Talsu novads, LV – 3201
 |
| 1. **Objekta adrese:** Talsu 2.vidusskola, K.Mīlenbaha iela 32, Talsi, Talsu novads, LV – 3201
 |
| 1. **Novērtēšanu veica** Sabiedrības veselības departamenta Kurzemes kontroles nodaļas higiēnas ārsts Svetlana Juņina, pamatojoties uz Veselības inspekcijas Kurzemes kontroles nodaļas Talsu 2.vidusskolas plānveida kontroles rezultātiem – 15.09.2021. kontroles akta numurs 00326421; Talsu sporta halles 02.06.2022. higiēniskās novērtēšanas rezultātiem Atzinumam Nr. 2.4.6.-14./374.
 |
| 1. **Novērtēšanā piedalījās:** Nometnes vadītājs Mārcis Pērkons
 |
| 1. **Konstatēts**

**6.1. Vispārīgās ziņas par objektu/ objekta raksturojums**Atbilstoši saņemtai informācijai konstatēts, ka Talsu 2.vidusskolas telpās, K.Mīlenbaha ielā 32, Talsos (turpmāk – Skola, Iestāde) tiks organizēta slēgta tipa dienas nometne patvērumu meklētāju bērniem no Ukrainas – „Vasaras stāsts 2022” (turpmāk – Nometne). Plānotais Nometnes darbības laiks no 01.08.2022. līdz 06.08.2022. Maksimālais dalībnieku skaits – 30 bērni un jaunieši vecumā no 7 līdz 18 gadiem. Atbilstoši Inspekcijai sniegtai informācijai nometnes norisināšanai tiks izmantotas Skolas ēkas K.Mīlenbaha ielā 32 telpas –aktu zāle, mazā zāle, mācību telpa Nr. 401 un Nr.402, mācību darbnīcas, kā arī Talsu pilsētas sporta halles K.Mīlenbaha ielā 32a, Talsos (turpmāk tekstā –Sporta halle) sporta zāle un sporta laukumi.Veselības inspekcijas Talsu 2.vidusskolas pēdējā plānveida kontrole tika veikta 2021.gada 15.septembrī, kontroles akta numurs 00326421, - neatbilstības netika konstatētas. Atbilstoši plānveida kontroles informācijai Talsu 2.vidusskola atrodas divās ēkās; ēka K.Mīlenbaha ielā 32 atrodas skolas darbībai projektētā ēkā, ēka K.Mīlenbaha ielā 28 – iestādes darbībai pielāgotā ēkā. Iestādes ēkā atrodas zobārstniecības kabinets, tā darbība neapdraud bērnu drošību, nerada kaitējumu bērnu veselībai. Skolā ir nodrošinātas visas tās darbībai nepieciešamas telpu grupas: administrācijai un darbiniekiem, darbnīcas, saimniecības telpas, mācību telpas, garderobe, tualetes. Ir nodrošinātas bibliotēka ar lasītavu, rekreācijas un atpūtas telpas, aktu zāle ar skatuvi un palīgtelpām, ēdināšanas bloks, veselības punkts. Sporta nodarbībām izmanto Talsu pilsētas sporta halli. Mācību telpas ir aprīkotas ar mēbelēm pietiekošā daudzumā. Krēsliem un mācību galdiem ir regulējams augstums. Iestādē ir nodrošinātas atsevišķas tualetes meitenēm, zēniem un darbiniekiem. Iestādes ēkā K.Mīlenbaha ielā 32 sanitārtehnisko ierīču kopskaits meiteņu tualetēs – 14 klozetpodi, 9 izlietnes; zēnu tualetēs – 6 klozetpodi, 2 pisuāri, 5 izlietnes. Katrai tualetes kabīnei ir durvis. Tualetēs nodrošinātas šķidrās ziepes, tualetes papīrs, vienreizējas lietošanas dvieļi roku susināšanai. Kontroles laikā telpu uzkopšanas režīms ir atbilstošs higiēnas prasībām, visas Skolas telpas un to iekārtas ir tīras un darba kārtībā. Blakus Skolai izvietojas Talsu pilsētas sporta halle K.Mīlenbaha ielā 32a, Talsos. Sporta halles higiēniskā novērtēšana tika veikta 02.06.2022. sakarā ar Veselības inspekcijas Atzinuma par objekta gatavību darbības uzsākšanai vai turpināšanai (Nometnes darbībai) Nr. 2.4.6.-14/374 sniegšanu. Objekta higiēniskā novērtēšanā tika secināts, ka Talsu pilsētas sporta halles telpas atbilst higiēnas prasībām. Novērtēšanas gaitā konstatēts, ka Sporta halles ēkā nav uzņēmumu, kuri var radīt draudus bērnu drošībai un veselībai. Sporta hallē ir divas sporta zāles (aerobikas un trenažieru zāle), nodrošinātas ģērbtuves, tualetes un dušas telpas meitenēm un zēniem, dušas telpās starp dušas ierīcēm ierīkotas starpsienas. Sporta sanitāri tehniskās ierīces (klozetpodi, pisuāri, roku mazgātnes) ir darba kārtībā. Tualetēs nodrošināts tualetes papīrs, šķidrās ziepes, roku susināšanas līdzekļi (vienreizējas lietošanas dvieļi). Telpu uzkopšanu veic SIA „Talsu Namsaimnieks” personāls, izmantojot uzkopšanas inventāru, mazgāšanas, dezinfekcijas un tīrīšanas līdzekļus. Uzkopšanas inventāru glabā šim nolūkam paredzētā telpā.Atbilstoši Inspekcijai sniegtai informācijai Nometnē tiks nodrošināta epidemioloģiskās drošības pasākumu ievērošana Covid-19 infekcijas izplatības ierobežošanai atbilstoši 2022.gada 7.aprīlī aktualizētām „Vadlīnijām piesardzības pasākumiem bērnu nometņu organizētājiem”. Nometnes norises laikā tiks paredzēta nometnes dalībnieku veselības skrininga veikšana; tiks nodrošināti roku dezinfekcijas līdzekļi; paredzēts veikt telpu mitro uzkopšanu vismaz divas reizes dienā, tualetes telpu mitro uzkopšanu veikt vismaz reizi 3 stundās. Nometne tiks nodrošināta ar pirmās palīdzības aptieciņu. Nometnē uz vietas būs nometnes darbībai piesaistīta medmāsa.**6.2. Iekštelpu virsmu apdare** Telpu apdarei izmantoti mazgājami, dezinficējami, telpu funkcijai atbilstoši apdares materiāli.Grīdas ir stabilas, nav slidenas, bez bīstamiem izciļņiem, caurumiem vai slīpumiem. **6.3. Apgaismojums** Telpās nodrošināts mākslīgais un dabīgais apgaismojums. Visās telpās ir plaši logi un jaunā tipa luminiscējošās vai LED gaismas lampas, visas lampas darbojas, apgaismojuma armatūra tīra. Vizuāli vērtējot, mākslīgā apgaismojuma līmenis ir pietiekams. **6.4. Siltumapgāde** Centralizēta**6.5. Gaisa apmaiņa** Telpās nodrošināta iespēja veikt dabisko vēdināšanu caur atveramiem logiem. Sporta hallē visās telpās, t.sk. tualetēs, dušās, sporta ģērbtuvēs ir ierīkota mehāniskā pieplūdes un velkmes ventilācija, novērtēšanas laikā ir darba kārtībā. **6.6. Ūdens apgāde** Centralizēta – Talsu ūdensapgādes sistēma Daģi.Ūdens piegādātājs (SIA “Talsu ūdens”) veic dzeramā ūdens kārtējo monitoringu atbilstoši saskaņotajai programmai. Iestādes ēkā K.Mīlenbaha ielā 32 karstais ūdens nodrošināts pie visām izlietnēm.**6.7. Kanalizācijas sistēma** Centralizēta, ir darba kārtībā**6.8. Teritorijas labiekārtošana Skolas un Sporta halles** teritorija ir labiekārtota, uzkopta, nodrošināta sadzīves atkritumu apsaimniekošana. Sporta halles teritorijā ierīkoti sporta laukumi - divi pludmales volejbola laukumi, divi futbola laukumi, skrējceliņš.**6.9. Vides pieejamība** Nav vērtēta**6.10. Riska faktoru novērtēšana un cita informācija -------** |
| 1. **Slēdziens** Objekta telpas Talsu 2.vidusskolā, K.Mīlenbaha ielā 32, Talsos, Talsu novadā atbilst higiēnas prasībām un tajās var uzsākt dienas nometnes “Vasaras stāsts 2022” darbību laika posmā no 01.08.2022. līdz 06.08.2022., ievērojot bērnu nometņu organizēšanai un darbībai saistošo normatīvo aktu prasības, citā starpā Ministru kabineta 2021.gada 28.septembra noteikumu Nr.662 „Epidemioloģiskās drošības pasākumi Covid-19 infekcijas izplatības ierobežošanai” prasības un LR IZM Valsts izglītības satura centra 2022.gada 7.aprīlī aktualizētas „Vadlīnijas piesardzības pasākumiem bērnu nometņu organizētājiem”.
 |
| 1. **Rekomendējamie pasākumi ------**
 |

|  |  |
| --- | --- |
| Sabiedrības veselības departamenta Kurzemes kontroles nodaļas higiēnas ārsts | Svetlana Juņina |
| Svetlana Juņina, 63423795, 26481579 |
| svetlana.junina@vi.gov.lv |